
住讜讻讛 诇讟 注"讗 - 驻讬专讜砖 砖讟讬讬谞讝诇抓

诪砖讛 讻诇讜诪专, 讗讚诐 讙讚讜诇 讻诪讜讱 砖讛讜讗 讻诪砖讛 讘讚讜专讜, 砖驻讬专 拽讗诪专转 [讜讻讬 讬驻讛 讗诪专转]?! 讗讬谉 讛讚讘专 讻谉, 讗诇讗 讛转诐 讜讛讻讗 [砖诐 讜讻讗谉] 讘讻诇 讗讜驻谉 砖注讜砖讛 讗住讜拽讬 诪讬诇转讗 讛讬讗 讜诇讬转 诇谉 讘讛 [讙诪专 讛讚讘专 讛讜讗 讜讗讬谉 诇谞讜 讘讜] 讻诇 讞砖砖 讙诐 讗诐 诪驻住讬拽 诪注讟, 砖讛专讬 讘专讜专讛 讻讜讜谞转讜 诇讜诪专 "讘专讜讱 讛讘讗 讘砖诐 讛'". 讘讚讜诪讛 诇讝讛 讗诪专 专讘讗: 诇讗 诇讬诪讗 讗讬谞讬砖 [讬讗诪专 讗讚诐] 讘谞讜住讞 讛拽讚讬砖 "讬讛讗 砖诪讬讛 专讘讗" 讜讛讚专 [讜讗讞专 讻讱] "诪讘专讱" 讗诇讗 讬讗诪专 "讬讛讗 砖诪讬讛 专讘讗 诪讘专讱" 讘讛讚讚讬 [讬讞讚]. 讗诪专 诇讬讛 [诇讜] 专讘 住驻专讗 诇专讘讗: 诪砖讛, 砖驻讬专 拽讗诪专转 [讜讻讬 讬驻讛 讗诪专转]?! 讗讬谉 讛讚讘专 讻谉 讗诇讗, 讛转诐 讜讛讻讗 讗住讜拽讬 诪讬诇转讗 讛讬讗 讜诇讬转 诇谉 讘讛 [砖诐 讜讻讗谉 讙诪专 讛讚讘专 讛讜讗 讜讗讬谉 诇谞讜 讘讜 讻诇 讞砖砖].


讗 砖谞讬谞讜 讘诪砖谞讛 讘注谞讬谉 诪谞讛讙讬 讗诪讬专转 讛讛诇诇, 砖讘诪拽讜诐 砖谞讛讙讜 诇讻驻讜诇 鈥� 讻讜驻诇. 转谞讗 [砖谞讛 讛讞讻诐] 讘转讜住驻转讗: 专讘讬 讛讬讛 讻讜驻诇 讘讛 讚讘专讬诐 讘讗诪讬专转 讛讛诇诇. 专' 讗诇注讝专 讘谉 驻专讟讗 讛讬讛 诪讜住讬祝 讘讛 讚讘专讬诐. 讜砖讜讗诇讬诐: 诪讗讬 [诪讛 驻讬专讜砖] 诪讜住讬祝? 讗诪专 讗讘讬讬: 讛讬讛 诪讜住讬祝 诇讻驻讜诇 诪"讗讜讚讱" (转讛诇讬诐 拽讬讞, 讻讗) 讜诇诪讟讛, 砖讛讬讛 讻讜驻诇 讻诇 讛驻住讜拽讬诐 注讚 住讜祝 讛驻专拽 讻讚专讱 砖谞讜讛讙讬诐 讗谞讞谞讜.


讘 注讜讚 砖谞讬谞讜 讘诪砖谞讛: 诪拽讜诐 砖谞讛讙讜 诇讘专讱 注诇 讗诪讬专转 讛讛诇诇 鈥� 讬讘专讱. 讗诪专 讗讘讬讬: 诇讗 砖谞讜 讞讬诇讜拽 诪谞讛讙讬诐 讝讛 讗诇讗 诇讗讞专讬讜, 讗讘诇 诇驻谞讬讜 鈥�/b> 讘讜讚讗讬 诪爪讜讛 诇讘专讱. 砖讗诪专 专讘 讬讛讜讚讛 讗诪专 砖诪讜讗诇: 讻诇 讛诪爪讜转 讻讜诇谉, 诪讘专讱 注诇讬讛谉 注讜讘专 [拽讜讚诐] 诇注砖讬讬转谉. 讗讙讘 讛诇讻讛 讝讜 砖讜讗诇讬诐 注诇 诇砖讜谞讛: 讜诪讗讬 诪砖诪注 [讜诪讛讬讻谉 砖讜诪注讬诐 讗谞讜] 讚讛讗讬 [砖讘讬讟讜讬 讝讛] "注讜讘专", 诇讬砖谞讗 讚讗拽讚讜诪讬 [诇砖讜谉 讛拽讚诪讛] 讛讜讗? 砖讗诪专 专讘 谞讞诪谉 讘专 讬爪讞拽; 讚讻转讬讘 [砖讻谉 谞讗诪专]: "讜讬专抓 讗讞讬诪注抓 讚专讱 讛讻讻专 讜讬注讘专 讗转 讛讻讜砖讬" (砖诪讜讗诇 讘' 讬讞, 讻讙), 讻诇讜诪专: 讛拽讚讬诐 讗讜转讜. 讗讘讬讬 讗诪专: 诪讛讻讗 [诪讻讗谉] 诇诪讚讬诐 讝讗转, 砖谞讗诪专: "讜讛讜讗 注讘专 诇驻谞讬讛诐" (讘专讗砖讬转 诇讙, 讙). 讜讗讬讘注讬转 讗讬诪讗 诪讛讻讗 [讜讗诐 转专爪讛 讗诪讜专 讻讬 诪讻讗谉] 诇诪讚讬诐, 砖谞讗诪专: "讜讬注讘专 诪诇讻诐 诇驻谞讬讛诐 讜讛' 讘专讗砖诐" (诪讬讻讛 讘, 讬讙), 砖讘讻诇 讛诪拽专讗讜转 讛诇诇讜 "注讜讘专" 诪砖诪注讜 注讜讘专 讜诪拽讚讬诐.


讙 诪砖谞讛 讞讘专 讛诇讜拽讞 (讛拽讜谞讛) 诇讜诇讘 诪讞讘讬专讜 注诐 讛讗专抓 讘砖讘讬注讬转 (讘砖谞转 讛砖诪讬讟讛) 鈥� 谞讜转谉 诇讜 讛诪讜讻专 讗讙讘 讻讱 讗转专讜讙 讘诪转谞讛, 诇驻讬 砖讗讬谉 专砖讗讬 诇诇讜拽讞讜 (诇拽谞讜转讜) 讘砖讘讬注讬转, 砖讛专讬 讗住讜专 诇注砖讜转 诪住讞专 讘驻讬专讜转 讘砖谞转 讛砖诪讬讟讛.


讚 讙诪专讗 砖讜讗诇讬诐: 讗诐 注诇 讗祝 讘拽砖转讜 诇讗 专爪讛 讛诪讜讻专 诇讬转谉 诇讜 讗转专讜讙 讘诪转谞讛 诪讛讜? 诪讛 讛讚讬谉, 诪讛 讬注砖讛 讛拽讜谞讛? 讗诪专 专讘 讛讜谞讗: 诪讘诇讬注 诇讬讛 [诇讜] 讗转 讚诪讬 讛讗转专讜讙 讘诇讜诇讘. 讻诇讜诪专: 讬拽谞讛 诪诪谞讜 讗转 讛诇讜诇讘 讘讬讜拽专 注讚 砖讘诪讞讬专 讛诇讜诇讘 讬讻诇诇 讙诐 诪讞讬专讜 砖诇 讛讗转专讜讙. 讜砖讜讗诇讬诐: 讗诐 讻谉 讜诇讬转讬讘 诇讬讛 讘讛讚讬讗 [讜砖讬转谉 诇讜 讘诪讬砖专讬谉] 讜诪讛 诇讜 诇讛注专讬诐 讘讗讜驻谉 讝讛?


讜诪砖讬讘讬诐: 诇驻讬 砖讗讬谉 诪讜住专讬谉 讚诪讬 驻讬专讜转 砖讘讬注讬转 诇注诐 讛讗专抓, 砖诪讗 诇讗 讬谞讛讙 讘讛诐 讘讻诇 讚讬谞讬 拽讚讜砖转 砖讘讬注讬转 讻专讗讜讬 诇讛诐. 讚转谞讬讗 [砖讻谉 砖谞讬谞讜 讘讘专讬讬转讗]: 讗讬谉 诪讜住专讬谉 讚诪讬 驻专讜转 砖讘讬注讬转 诇注诐 讛讗专抓 讬讜转专 诪讻讚讬 诪讞讬专 诪讝讜谉 砖诇砖 住注讜讚讜转, 砖讗讝 讬砖 诇讛谞讬讞 砖讬讗讻诇 诪讬讚 诪讝讜谉 讻谞讙讚 讻住祝 讝讛. 讜讗诐 诪住专 讬讜转专, 讬讗诪专: 讛专讬 诪注讜转 讛诇诇讜 砖诪住专转讬 讬讛讜 (讬讛讬讜) 诪讞讜诇诇讬谉 注诇 驻专讜转 住转诐, 砖讗讬谞诐 砖诇 砖讘讬注讬转 砖讬砖 诇讬 讘转讜讱 讘讬转讬

